མ་སྐྱེས་པ། མ་འགགས་པ། དྲི་མ་མེད་པ། དྲི་མ་དང་བྲལ་བ་མེད་པ། བྲི་བ་མེད་པ། གང་བ་མེད་པའོ་

ཤེས་རབ་སྙིང་པོའི་ནང་དུ་གསུངས་པའི་མ་སྐྱེས་པ། མ་འགགས་པ། དྲི་མ་མེད་པ། དྲི་མ་དང་བྲལ་བ་མེད་པ། བྲི་བ་མེད་པ། གང་བ་མེད་པ། ཞེས་པའི་ཁྱད་ཆོས་དྲུག་ནི་ཆོས་ཐམས་ཅད་ཀྱི་གདོད་མའི་ངོ་བོ་སྟོང་པ་ཉིད་ཀྱི་རང་བཞིན་བསྟན་པའི་མཚན་ཉིད་ཡིན།

 སྒྲ་བཤད། 

མ་སྐྱེས་པ།
གདོད་མ་ནས་ངོ་བོ་ཉིད་ཀྱིས་མ་སྐྱེས་པ་སྟེ། "གདོད་མ་ནས་ངོ་བོ་ཉིད་ཀྱིས་མ་སྐྱེས་སོ། །"རོང་སྟོན་ཤེས་བྱ་ཀུན་རིག ཤེར་སྙིང་རྣམ་བཤད་ཡུམ་དོན་རབ་གསལ། གངས་ལྗོངས་རིག་རྒྱན་གསུང་རབ་པར་ཁང་། ཤོག་ངོས། 8ཞེས་གསུངས།

མ་འགགས་པ།
མ་སྐྱེས་པའི་ཕྱིར་མ་འགགས་པའོ། "མ་སྐྱེས་པས་ན་མ་འགགས་པའོ། །"རོང་སྟོན་ཤེས་བྱ་ཀུན་རིག ཤེར་སྙིང་རྣམ་བཤད་ཡུམ་དོན་རབ་གསལ། གངས་ལྗོངས་རིག་རྒྱན་གསུང་རབ་པར་ཁང་། ཤོག་ངོས། 8ཞེས་བཤད།

དྲི་མ་མེད་པ།
འཁོར་བའི་དྲི་མ་མེད་པ་སྟེ། "སྟོང་པ་ཡིན་པས་དྲི་མ་འཁོར་བ་ཡང་མེད།"རོང་སྟོན་ཤེས་བྱ་ཀུན་རིག ཤེར་སྙིང་རྣམ་བཤད་ཡུམ་དོན་རབ་གསལ། གངས་ལྗོངས་རིག་རྒྱན་གསུང་རབ་པར་ཁང་། ཤོག་ངོས། 8 ཞེས་གསུངས།

དྲི་མ་དང་བྲལ་བ་མེད་པ།
དོན་དམ་པའི་མྱ་ངན་ལས་འདས་པ་ཡང་མེད་པ་སྟེ། "དྲི་དང་བྲལ་བ་དོན་དམ་པའི་མྱ་ངན་ལས་འདས་པ་ཡང་མེད།"རོང་སྟོན་ཤེས་བྱ་ཀུན་རིག ཤེར་སྙིང་རྣམ་བཤད་ཡུམ་དོན་རབ་གསལ། གངས་ལྗོངས་རིག་རྒྱན་གསུང་རབ་པར་ཁང་།ཤོག་ངོས། 8 ཞེས་བཤད།

བྲི་བ་མེད་པ།
སྐྱོན་བྲི་བ་མེད་པ་སྟེ། "དོན་དམ་པ་འཁོར་འདས་གཉིས་མེད་པས་སྐྱོན་བྲི་བ་"རོང་སྟོན་ཤེས་བྱ་ཀུན་རིག ཤེར་སྙིང་རྣམ་བཤད་ཡུམ་དོན་རབ་གསལ། གངས་ལྗོངས་རིག་རྒྱན་གསུང་རབ་པར་ཁང་། ཤོག་ངོས།8ཞེས་གསུངས།

གང་བ་མེད་པ།
ཡོན་ཏན་གྱིས་གང་བ་མེད་པ་སྟེ། "ཡོན་ཏན་གྱིས་གང་བ་ཡང་མེད་དོ། །"རོང་སྟོན་ཤེས་བྱ་ཀུན་རིག ཤེར་སྙིང་རྣམ་བཤད་ཡུམ་དོན་རབ་གསལ། གངས་ལྗོངས་རིག་རྒྱན་གསུང་རབ་པར་ཁང་། ཤོག་ངོས། 8ཞེས་གསུངས།

 ནང་དོན། 

རྣམ་པར་ཐར་པའི་སྒོ་གསུམ་དང་འབྲེལ་བ།
མཚན་ཉིད་དྲུག་པོ་འདི་རྣམ་པར་ཐར་པའི་སྒོ་གསུམ་དང་འབྲེལ་ཏེ་བཤད་ནས། "སྟོང་པ་ཉིད་དང་། མཚན་ཉིད་མེད་པ། མ་སྐྱེས་པ། མ་འགག་པ། དྲི་མ་མེད་པ། དྲི་མ་དང་བྲལ་བ་མེད་པ་ཞེས་པས་རྣམ་པར་ཐར་པའི་སྒོ་མཚན་མ་མེད་པ་དང་། བྲི་བ་མེད་པ་དང་། གང་བ་མེད་པ་ཞེས་པས་རྣམ་པར་ཐར་པའི་སྒོ་སྨོན་པ་མེད་པ་བསྟན་"ཨ་ལག་ཤ་བསྟན་དར། ཤེས་རབ་སྙིང་པོའི་འགྲེལ་པ་དོན་གསལ་ནོར་བུའི་འོད། སྐུ་འབུམ་པར་མ། ཤོག་ངོས།12bཞེས་གསུངས།

བདེན་པ་བཞི་དང་འབྲེལ་བ།
"སྟོང་པ་ཉིད་དང་མཚན་ཉིད་མེད་པ་གཉིས་རིམ་པ་ལྟར་སྡུག་བསྔལ་ཆོས་ཤེས་རྗེས་ཤེས་གཉིས་ཀྱི་དམིགས་པ་དང་། དེ་བཞིན་དུ་མ་སྐྱེ་བ་དང་མ་འགག་པ་གཉིས་ཀུན་འབྱུང་ཆོས་ཤེས་རྗེས་ཤེས་དང་། དྲི་མ་མེད་པ་དང་དྲི་མ་དང་བྲལ་བ་མེད་པ་གཉིས་ལམ་ཆོས་ཤེས་རྗེས་ཤེས་དང་། བྲི་བ་མེད་པ་དང་གང་བ་མེད་པ་གཉིས་འགོག་པ་ཆོས་ཤེས་རྗེས་ཤེས་ཀྱི་དམིགས་པར་བཤད་དོ།"ཨ་ལག་ཤ་བསྟན་དར། ཤེས་རབ་སྙིང་པོའི་འགྲེལ་པ་དོན་གསལ་ནོར་བུའི་འོད། སྐུ་འབུམ་པར་མ། ཤོག་ངོས།12b-13a ཞེས་འབྱུང་།

 མཉམ་བཞག་གི་གཟིགས་ངོ། 

སྒོམ་ལམ་དུ་བསྒོམ་ཚུལ།
"དྲི་མེད་བཤེས་གཉེན་གྱི་འགྲེལ་པ་དང་ཇོ་བོའི་གསུང་རྒྱུན་གཉིས་ཀར། དེ་ལྟ་བས་ན་དེའི་ཚེ་སྟོང་པ་ཉིད་ལ་གཟུགས་མེད།"ཨ་ལག་ཤ་བསྟན་དར། ཤེས་རབ་སྙིང་པོའི་འགྲེལ་པ་དོན་གསལ་ནོར་བུའི་འོད། སྐུ་འབུམ་པར་མ། ཤོག་ངོས།13a ཅེས་བཏོན་ནས་འཆད།

"མཁས་མཆོག་འཇམ་དབྱངས་དགའ་བའི་བློ་གྲོས་ཀྱིས། སྟོང་པ་ཉིད་ལ་གཟུགས་མེད་ཅེས་སོགས་སྒོམ་ལམ་མཉམ་བཞག་གི་གཟིགས་ངོ་ལ་གཟུགས་སོགས་མེད་པའི་དོན་དུ་བཀྲལ་བ་ནི། བི་མ་ལ་མི་ཏྲའི་འགྲེལ་པ་ལས། སྟོང་པ་ཉིད་ཡང་དག་པར་རྗེས་སུ་མཐོང་པ་ལ་གཟུགས་ཡང་དག་པར་རྗེས་སུ་བ་ལྟར་མེད་ཅེས་པའི་དགོངས་པ་ཡིན་པས།"ཨ་ལག་ཤ་བསྟན་དར། ཤེས་རབ་སྙིང་པོའི་འགྲེལ་པ་དོན་གསལ་ནོར་བུའི་འོད། སྐུ་འབུམ་པར་མ། ཤོག་ངོས། 13a ཅེས་གསུངས།

 དོན་གནད། 

འདུས་བྱས་དང་འདུས་མ་བྱས་གཉིས་ཀའི་རང་བཞིན།
"ཆོས་ཐམས་ཅད་སྟོང་པ་ཉིད་ཡིན་པ་དེ་ལྟ་བས་ན་རང་གི་ངོ་བོ་ཉིད་ཀྱི་མཚན་ཉིད་མེད་དོ། དེས་ན་གདོད་མ་ནས་ངོ་བོ་ཉིད་ཀྱིས་མ་སྐྱེས་སོ། མ་སྐྱེས་པས་ན་མ་འགགས་པའོ། འདུས་བྱས་ཀྱི་ཆོས་ཐམས་ཅད་རང་བཞིན་མེད་པར་བསྟན་ཏོ། འཁོར་འདས་རང་བཞིན་མེད་པར་བསྟན་པ་ནི། སྟོང་པ་ཡིན་པས་དྲི་མ་འཁོར་བ་ཡང་མེད། དྲི་དང་བྲལ་བ་དོན་དམ་པའི་མྱ་ངན་ལས་འདས་པ་ཡང་མེད། དོན་དམ་པ་འཁོར་འདས་གཉིས་མེད་པས་སྐྱོན་བྲི་བ་དང་ཡོན་ཏན་གྱིས་གང་བ་ཡང་མེད་དོ། །"རོང་སྟོན་ཤེས་བྱ་ཀུན་རིག ཤེར་སྙིང་རྣམ་བཤད་ཡུམ་དོན་རབ་གསལ། གངས་ལྗོངས་རིག་རྒྱན་གསུང་རབ་པར་ཁང་། ཤོག་ངོས། ཤོག་ངོས།8

གཟུང་འཛིན་གཉིས་སུ་མེད་པའི་ཡེ་ཤེས།
"ཅི་སྟེ་གཟུང་བ་དང་འཛིན་པ་དང་། རྣམ་པར་བྲལ་བ་གཉིས་སུ་མེད་པའི་ཡེ་ཤེས་དོན་དམ་པར་ཡོད་པར་ཁས་མི་ལེན་ན་ཇི་ལྟར་མེད་པར་མི་འགྱུར་ཞེ་ན། མི་འགྱུར་ཏེ། ཀུན་རྫོབ་ཏུ་རྟེན་ཅིང་འབྲེལ་བར་འབྱུང་བ་ཁས་ལེན་པའི་ཕྱིར་དང་། དོན་དམ་པར་ཡང་ཡོད་པ་དང་མེད་པ་ལས་འདས་པར་ཡང་ཡོད་པའི་ཕྱིར་རོ།"པཎ་ཆེན་དྲི་མེད་བཤེས་གཉེན། ཤེས་རབ་ཀྱི་ཕ་རོལ་ཏུ་ཕྱིན་པའི་སྙིང་པོའི་རྒྱ་ཆེར་བཤད་པ། པེ་ཅིང་། ཤོག་ངོས། 18ཞེས་གསུངས།
ལུང་ཁུངས།